

**U R DH Ë R**

**Nr.\_\_\_\_\_\_, datë \_\_\_\_\_\_\_\_\_**

**“PËR**

**NGRITJEN E TASK-FORCËS NDËRINSTITUCIONALE TË SEZONIT TURISTIK VEROR 2022”**

Në mbështetje të pikës 3, të nenit 102, të Kushtetutës, të ligjit nr.9000, datë 30.1.2003, “Për organizimin dhe funksionimin e Këshillit të Ministrave”, të ligjit nr.90/2012, “Për organizimin dhe funksionimin e administratës shtetërore”, dhe vendimit nr.171, datë 27.3.2019, të Këshillit të Ministrave, “Për miratimin e rregullores “Për kushtet dhe kriteret e ushtrimit të veprimtarisë së stacionit të plazhit””, të ndryshuar, me propozimin e ministrit të Turizmit dhe Mjedisit,

**U R DH Ë R O J:**

1. Ngritjen e Task-Forcës Ndërinstitucionale të sezonit turistik veror 2022, e cila asiston Komitetin për Menaxhimin e Sezonit Turistik (KMST) dhe është përgjegjëse për ndjekjen dhe zbatimin në afat të masave përgatitore të përcaktuara në planin e masave për sezonin turistik veror.
2. Miratimin e planit të masave për sezonin turistik veror 2022, sipas shtojcës që i bashkëlidhet këtij urdhri.
3. Task-Forca e sezonit turistik veror 2022 kryesohet nga ministri i Turizmit dhe Mjedisit dhe ka në përbërje anëtarët, si më poshtë vijon:
4. Drejtorin e Përgjithshëm të Autoritetit Rrugor Shqiptar;

b) Drejtorin e Përgjithshëm të Policisë së Shtetit;

c) Drejtorin e Departamentit për Rendin dhe Sigurinë Publike, në Policinë e Shtetit;

ç) Drejtorin e Departamentit për Kufirin dhe Emigracionin, në Policinë e Shtetit;

d) Kryeinspektorin e Inspektoriatit Shtetëror Shëndetësor;

dh) Drejtorin e Përgjithshëm të Tatimeve;

e) Drejtorin e Përgjithshëm të Autoritetit Kombëtar të Ushqimit;

ë) Kryeinspektorin e Inspektoriatit Kombëtar të Mbrojtjes së Territorit;

f) Drejtorin e Përgjithshëm të Agjencisë Kombëtare të Mbrojtjes Civile;

g) Drejtorin e Përgjithshëm të Agjencisë Kombëtare të Bregdetit;

gj) Drejtorin e Përgjithshëm të Agjencisë Kombëtare të Turizmit;

h) Drejtorin e Përgjithshëm të Agjencisë Kombëtare të Mjedisit;

i) Drejtorin e Përgjithshëm të Agjencisë Kombëtare të Zonave të Mbrojtura;

j) Drejtorin e Programeve të Zhvillimit të Turizmit, MTM;

k) Drejtorin e Përgjithshëm të Politikave dhe Zhvillimit të Infrastrukturës dhe Territorit, në Ministrinë e Infrastrukturës dhe Energjisë;

l) Drejtorin e Përgjithshëm të Politikave dhe Zhvillimit të Kulturës, në Ministrinë e Kulturës;

ll) Drejtorin e Përgjithshëm të Politikave dhe Strategjive të Zhvillimit të Shëndetësisë dhe Mbrojtjes Sociale, në Ministrinë e Shëndetësisë dhe Mbrojtjes Sociale;

m) Drejtorin e Përgjithshëm të Buxhetit dhe Borxhit Publik, në Ministrinë e Financave dhe Ekonomisë;

n) Drejtorin e Përgjithshëm të Politikave për Çështjet Vendore dhe Prefekturat, në Ministrinë e Brendshme

1. Task-Forca e sezonit turistik veror 2022, për përmbushjen e misionit të saj, ka këto detyra:
2. Të përditësojë dhe plotësojë të gjitha rubrikat përbërëse të planit të masave, të përmendura në pikën 2, të këtij urdhri;
3. Të udhëzojë përgatitjen dhe të miratojë tërësinë e veprimtarive që do të kryejë çdo institucion/agjenci zbatuese, në zbatim të planit të masave për sezonin turistik;
4. Të bashkërendojë veprimtaritë ndërmjet institucioneve zbatuese;

ç) Të propozojë, nëse është e nevojshme, nxjerrjen e akteve nënligjore, që i shërbejnë zbatimit të masave përgatitore, sipas planit të masave;

d) Të analizojë në vijimësi zbatimin e masave për çdo institucion;

dh) Të përcaktojë përgjegjësitë e të propozojë masa administrative në çdo rast të moszbatimit të veprimtarive të planifikuara dhe të mosarritjes së rezultateve të pritshme;

e) Të ngarkojë me detyra drejtuesit dhe strukturat zbatuese të drejtpërdrejta, të veprimtarive të planifikuara në planin e masave për sezonin turistik. Gjithashtu, ato kanë detyrë të raportojnë dhe informojnë Task-Forcën në lidhje me ecurinë e zbatimit të detyrave.

5. Task-Forca e sezonit turistik veror 2022 mblidhet, të paktën, 2 (dy) herë në muaj me njoftimin e kryetarit ose të personit të autorizuar prej tij.

6. Në funksion të zbatimit të planit të masave, kryetari dhe secili prej anëtarëve të Task-Forcës të ndjekë ecurinë e veprimtarive të miratuara prej saj për institucionin/agjencinë zbatuese që ata përfaqësojnë.

7. Ministri i Turizmit dhe Mjedisit, nëpërmjet personit të autorizuar ose pjesëmarrjes së drejtpërdrejtë në mbledhjet e Task-Forcës, informohet për zbatimin e planit të masave për sezonin turistik dhe i raporton Kryeministrit për rezultatet e arritura dhe për çështje të rëndësishme që kërkojnë zgjidhje të menjëhershme.

8. Ngarkohen titullarët e institucioneve të përmendura në pikën 3, dhe në planin e masave, sipas shtojcës bashkëlidhur këtij urdhri, të nxjerrin urdhrat përkatës dhe planin e detajuar të masave, në zbatim të tij.

9. Ngarkohet kryetari i Task-Forcës ose personi i autorizuar prej tij për njoftimin e anëtarëve për mbledhjen e parë të saj menjëherë nga hyrja në fuqi e këtij urdhri.

10. Ngarkohen Ministria e Turizmit dhe Mjedisit dhe anëtarët e Task-Forcës për zbatimin e këtij urdhri.

Ky urdhër hyn në fuqi menjëherë.

**K R Y E M I N I S T R I**

**EDI RAMA**